AIŠKINAMASIS RAŠTAS

Dėl valstybės turto pardavimo ir nurašymo bei likvidavimo

1. **Parengto tarybos sprendimo projekto tikslai ir uždaviniai**

Molėtų rajono savivaldybės administracijos direktoriaus 2017 m. vasario 3 d. įsakymu Nr. B6-87 „Dėl valstybės turto pripažinimo nereikalingu arba netinkamu (negalimu) naudoti“ valstybei nuosavybės teise priklausantis ir šiuo metu Molėtų rajono savivaldybės administracijos patikėjimo teise valdomas turtas buvo pripažintas netinkamu (negalimu) arba nereikalingu administracijos funkcijoms vykdyti. Turtas yra fiziškai ir funkciškai nusidėvėjęs, jį remontuoti ar atnaujinti - ekonomiškai netikslinga, išskyrus sprendimo 2 punkte nurodytą turtą. Administracija raštu kreipėsi į Lietuvos Respublikos sveikatos apsaugos ministeriją prašydama leisti nurašyti valstybės turtą, o sprendimo 2 punkte nurodytą turtą – leisti parduoti viešame prekių aukcione. Leidimai gauti, todėl teikiamas sprendimo projektas dėl nurodyto valstybės turto pardavimo ir nurašymo bei likvidavimo. Pridedami dokumentai: Sveikatos apsaugos ministerijos sutikimas nurašyti valstybės turtą, administracijos direktoriaus įsakymas dėl turto pripažinimo netinkamu arba nereikalingu naudoti.

1. **Šiuo metu esantis teisinis reglamentavimas**

Lietuvos Respublikos vietos savivaldos įstatymo 16 straipsnio 2 dalies 27 punktas;

Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 27 straipsnio 1 dalies 4 punktas, 2 ir 6 dalys;

Pripažinto nereikalingu arba netinkamu (negalimu) naudoti valstybės ir savivaldybių turto nurašymo, išardymo ir likvidavimo tvarkos aprašo, patvirtinto Lietuvos Respublikos Vyriausybės 2001 m. spalio 19 d. nutarimu Nr. 1250 „Dėl Pripažinto nereikalingu arba netinkamu (negalimu) naudoti valstybės ir savivaldybių turto nurašymo, išardymo ir likvidavimo tvarkos aprašo patvirtinimo“, 18 punktas, 8.1, 8.2, 12.2 papunkčiai.

**3. Galimos teigiamos ir neigiamos pasekmės priėmus siūlomą tarybos sprendimo projektą**

Teigiamos pasekmės – priėmus sprendimą bus nurašytas ir likviduotas nenaudojamas turtas, o pripažintas nereikalingu naudoti - parduodamas viešame prekių aukcione.

Neigiamos pasekmės – nėra.

**4. Priemonės sprendimui įgyvendinti**

Likviduoti nurašytą turtą ir skelbti viešą prekių aukcioną teisės aktų nustatyta tvarka.

**5. Lėšų poreikis ir jų šaltiniai (prireikus skaičiavimai ir išlaidų sąmatos)**

Lėšų poreikis – už viešo prekių aukciono (-ų) paskelbimą spaudoje (1 skelbimo kaina ~10 Eur). Lėšų šaltinis - savivaldybės biudžetas.

**6. Vykdytojai, įvykdymo terminai**

Molėtų rajono savivaldybės administracija.